હળવદની શાળામાં ધાબે લઇ જઇને ર૦ વિદ્યાર્થીઓને મારમાર્યો
સરદાર પટેલ વિદ્યાલયમાં ગૃહપતિનું કારસ્તાન : વાલીઓ દ્વારા પોલીસ સ્ટેશનમાં રજૂઆત
હળવદઃ ગૃહપતીએ માર મારતા ઇજાગ્રસ્ત હાલતમાં વિદ્યાર્થીઓ સારવાર લેતા નજરે પડે છે. (તસ્વીરઃ દિપક જાની-હળવદ)
હળવદ, તા., ૧રઃ હળવદની ખાનગી શાળામાં વિદ્યાર્થીઓને અગાસી ઉપર લઇ જઇને ગૃહપતિએ માર મારતા ખળભળાટ મચી ગયો છે.
પ્રાપ્ત માહીતી મુજબ હળવદમાં આવેલ સરદાર પટેલ વિદ્યાલયમાં અભ્યાસ કરતા અને હોસ્ટેલમાં રહેતા ર૦ જેટલા વિદ્યાર્થીઓને ઓછા માર્કસ આવતા ગૃહપતિએ વિદ્યાલયની અગાસી ઉપર લઇ જઇને માર મારતા સનસનાટી મચી ગઇ છે.
સીસીટીવી કેમેરામાં પોતાનું કારસ્તાન ન દેખાય તે માટે ગૃહપતિએ છાત્રોને પહેલા અગાસી ઉપર બોલાવ્યા હતા. જયાં ઓછા માર્કેસ કેમ આવ્યા? તેમ કહીને માર માર્યો હતો. જેમાંથી રાજુ માકાસણા (ઉ.વ.૧૪), ચિરાગ ચડાસણીયા (ઉ.વ.૧૪)અને કેવલ ચડાસણીયા (ઉ.વ.૧૩)ને વધુ ઇજા થતા સારવાર માટે હોસ્પીટલમાં લઇ જવામાં આવ્યા હતા.
આ બનાવની જાણ થતા વાલીઓ સરદાર પટેલ વિદ્યાલય ખાતે દોડી ગયા હતા અને પોલીસ મથકમાં ફરીયાદ રૂપે અરજી આપી હતી. વાલીઓનું કહેવું છે કે આ પ્રકરણમાં ગૃહપતિ ઉપરાંત શિક્ષકોની પણ સંડોવણી હોવાની શંકા છે.
પોલીસે અરજીના આધારે તપાસ હાથ ધરી છે.
જો સુપ્રિમ કોર્ટને બચાવાશે નહિં તો આ દેશમાં લોકશાહી જીવિત નહિં રહે access_time 4:04 pm IST
ધોરાજીમાં ચાઇનીઝ દોરાના વેચાણ સામે કડક પગલા લેવા લોક માંગ access_time 11:39 am IST
કપડવંજ રૂરલ પોલીસે બાતમીના આધારે અંતિસર પાંખિયા નજીકથી વિદેશી દારૂની હેરાફેરી કરતા આઇસરની અટકાયત કરી 7.90 લાખનો જથ્થો જપ્ત કર્યો access_time 4:58 pm IST